Унікальны творчы праект, які рэалізуецца ўпершыню, БДАМ рыхтуе сумесна з Рэспубліканскай гімназіяй-каледжам пры акадэміі музыкі пры падтрымцы Мінкультуры і спецыяльнага фонду Прэзідэнта па падтрымцы таленавітай моладзі. Паводле слоў Кацярыны Дулавай, Велікодны фестываль прадаўжае чараду вялікіх праектаў акадэміі, што атрымалі высокую ацэнку ў грамадстве. У аснову канцэпцыі пакладзена ідэя далучэння ў самыя важныя і радасныя для ўсяго хрысціянскага свету дні Велікоднай сядміцы да вечных духоўных каштоўнасцей нацыянальнага і сусветнага музычнага мастацтва, умацавання адной з асноўных традыцый акадэміі - пераемнасці пакаленняў.